burgasdotpro/wikipedia huggingface dataset:
Vostok 13

Vostok 13 () mal byť sovietsky pilotovaný kozmický let v rámci programu Vostok. Na palube kozmickej lode mal v apríli 1966 vyštartovať kozmonaut Viktor Gorbatko k letu na vysokú obežnú dráhu Zeme, ktorý mal byť určený pre rozsiahle vedecké štúdie. Lety kozmických lodí Vostok boli zrušené vo februári 1964 v prospech viacmiestnych lodí Voschod.
Solej (priezvisko)

Solej je slovenské priezvisko. Na Slovensku je najčastejšie v Medzilaborciach, Čabinách (okres Medzilaborce), Humennom (okres Humenné) a Prešove (okres Prešov).
Mikulák (priezvisko)

Mikulák je slovenské priezvisko. Na Slovensku je najčastejšie v Snine (okres Medzilaborce) a Prešove (okres Prešov).
Barokový pop

 Barokový pop (alebo barokový rock) je hudobný žáner, ktorý spája popovú hudbu s barokovými a orchestrálnymi prvkami klasickej hudby. Vznikol v 60. rokoch 20. storočia, keď sa hudobní umelci spájaním bohatých harmónií so sláčikovými nástrojmi a lesnými rohmi snažili dosiahnuť majestátny orchestrálny zvuk. K vzniku žánru dopomohli aj The Beatles skladbou „In My Life“.
K hlavným predstaviteľom barokového popu zo 60. rokov patria skupiny The Beach Boys, Bee Gees, Love či The Zombies. V súčasnosti tento žáner zastupujú umelci ako Lana Del Rey, Woodkid, Florence and the Machine, Bon Iver, Kate Bush, Panic! at the Disco, The Decemberists, Arcade Fire či fun.
Alyson Hanniganová

Alyson Lee Hanniganová (* 24. marec 1974, Washington) je americká herečka. Svoju kariéru odštartovala v roku 1989 rolou v sitkome "Free Spirit". O osem rokov neskôr jej priniesla popularitu rola v seriáli "Buffy, premožiteľka upírov". Ďalej sa do povedomia divákov dostala úlohou flautistky Michelle v tetralógii "Prci, prci, prcičky" a ako Lily Aldrinová v komediálnom seriáli "Ako som spoznal vašu mamu".
Detstvo a mladosť.
Narodila sa 24. marca 1974 vo Washingtone v USA Albertovi Hanniganovi a Emilii, rodenej Posnerovej. Otec (írskeho pôvodu) pracoval ako vodič kamióna a matka (židovského pôvodu) bola realitnou maklérkou. Rodičia sa rozviedli, keď jej bol jeden rok, potom žila prevažne so svojou matkou v Atlante. V roku 1985 sa s matkou presťahovali do Los Angeles, kde navštevovala a roku 1992 úspešne dokončila North Hollywood High School.
Kariéra.
S hereckou kariérou začala už v štyroch rokoch a to účinkovaním v najrôznejších reklamách (napr. pre McDonald’s). Prvou väčšou hereckou príležitosťou bola pre ňu postava Jessie Millsovej vo filme "Krásna mimozemšťanka" (1988). Potom stvárnila niekoľko menších úloh v seriáloch "Roseanne" (epizóda „Like, a New Job“ z roku 1990; postava Jan) a "Touched by an Angel" (epizóda „Cassie's Choice“ z roku 1994; postava Cassie Peters).
Zlom v jej kariére nastal po získaní úlohy v seriáli "Buffy, premožiteľka upírov", v ktorom v rokoch 19972003 hrala Willow Rosenbergovú, najlepšiu kamarátku Buffy Summersovej (v tejto úlohe sa predstavila aj v troch dieloch seriálu "Angel"). Vďaka úspechu "Buffy" dostala ďalšiu hereckú príležitosť. Išlo o postavu flautistky Michelle Flahertyovej vo filmovej sérii "Prci, prci, prcičky". K jej ďalším filmom parí napr. "Strašná haluz" a "Láska, svadba, manželstvo". Hosťovala tiež v seriáli "Veronika Marsová" a v rokoch 20052014 hrala v sitkome "Ako som spoznal vašu mamu".
Súkromný život.
Počas natáčania "Buffy" sa zoznámila s hercom Alexisom Denisofom, za ktorého sa 11. októbra 2003 vydala v kalifornskom letovisku Desert Hot Springs. Majú spolu dve dcéry Satyanu Mariu (* 2009) a Keevu Jane (* 2012).
Hvezdáreň Ondřejov

Hvezdáreň Ondřejov je hlavným observatóriom Astronomického ústavu Akadémie vied Českej republiky, ktorý tu tiež sídli. Nachádza sa na okraji obce Ondřejov, 35 km juhovýchodne od Prahy, v nadmorskej výške približne 500 m.
Medzinárodný kód observatória je 557.
História.
Hvezdáreň nechal vybudovať v roku 1898 český amatérsky astronóm Josef Jan Frič ako súkromné observatórium. Secesnú budovu a kupolu navrhol architekt Josef Fanta. Frič hvezdáreň daroval Československej republike 28. októbra 1928 pri príležitosti desiateho výročia nezávislosti. Observatórium bolo spravované Univerzitou Karlovou až do vzniku Československej akadémie vied v roku 1953. Tá ju odvtedy prevádzkuje ako súčasť svojho astronomického ústavu v spolupráci s ďalšími českými observatóriami.
Roku 1967 bol na observatóriu inštalovaný dvojmetrový zrkadlový ďalekohľad, ktorý je doteraz najväčším ďalekohľadom v Česku.
Ondřejovská hvezdáreň sa okrem iného zaslúžila za objav radu asteroidov. Medzi ďalšie úspechy astronómov z Ondřejova patrí napríklad určenie dráhy a pôvodu Čeľabinského meteoru.
Nostok obyčajný

Nostok obyčajný ("Nostoc commune") je mikroskopická vláknitá sinica, zložená z veľkého množstva drobných guľatých buniek modrozelenej farby. Tvorí malé, oválne, slizovité kolónie olivovozelenej farby, zložené z pospájaných vláken jednotlivých buniek. Vo vlákne sa nachádzajú heterocyty, t.j. bunky, viažuce dusík. Ostatné, trváce bunky sú mierne diferencované a odlíšené tvarom, veľkosťou i farbou.
Rozšírenie.
Je to kozmopolitný druh, ktorý žije prakticky na celom svete, kde dokáže prežiť aj sucho púštnych oblastí a polárny chlad.
Použitie.
Na Filipínach, v Japonsku, Číne a na Taiwane sa nostok konzumuje ako šalát.
Majstrovstvá sveta v ľadovom hokeji hráčov do 20 rokov 2017

Majstrovstvá sveta v ľadovom hokeji hráčov do 20 rokov 2017 boli 41. juniorským hokejovým svetovým šampionátom. Konali sa od 26. decembra 2016 do 5. januára 2017 v kanadských mestách Montreal a Toronto. Víťazom sa stali hokejisti , ktorí vo finále zdolali po samostatných nájazdoch domácu . Bronzovú medailu získala reprezentácia . Obhajca titulu skončilo v základnej skupine na poslednom piatom mieste a muselo preto bojovať o záchranu v elitnej kategórii. Po dvoch víťazstvach nad sa fínski hokejisti medzi elitou zachránili a Lotyšsko zostúpilo do I. A divízie MS 2018.
Za najúspešnejšieho hráča celého turnaja bol vyhlásený kanadský obranca Thomas Chabot. Devätnásťročný Kanaďan hrá v mužstve Saint John Sea Dogs a má skúsenosti aj s hraním v NHL.
Rozhodcovia.
IIHF nominovala 12 hlavných a 10 čiarových rozhodcov na tieto MSJ.
Konečné poradie.
I. B divízia.
Turnaj I. B divízie MS 2017 sa hral v Budapešti v Maďarsku od 11. do 17. decembra 2016.
II. A divízia.
Turnaj II. A divízie MS 2017 sa hral v Tallinne v Estónsku od 11. do 17. decembra 2016.
II. B divízia.
Turnaj II. B divízie MS 2017 sa hral v Logroño v Španielsku od 7. do 13. januára 2017.
III. divízia.
Turnaj III. divízie MS 2017 sa hral v Dunedine na Novom Zélande od 16. do 22. januára 2017.
Drgavka kalužná

Drgavka kalužná ("Oscillatoria limosa") je mikroskopická vláknitá sinica, ktorá rastie v hojných chumáčoch v jazerách a rybníkoch. Tvorí jednoduché, nerozkonárené vlákna zložené z obdĺžnikových úzkych buniek. Názov je odvodený od typického „drgavého“ oscilačného pohybu.
Rozšírenie.
V strednej Európe hojný druh.
Heterocyt

Heterocyty (heterocysty) sú špecializované bunky siníc vytvárané vegetatívnymi bunkami v prípade nutnosti syntézy vlastného enzymatického aparátu, najmä nitrogenázy striktne vyžadujúcej anaeróbne prostredie, z dôvodu fixácie molekulárneho dusíka z atmosféry.
Vznik.
Vznik heterocysty z normálnej asimilujúcej bunky je veľmi zložitý proces pozostávajúci z niekoľkých na seba nadväzujúcich pochodov. Budúca heterocysta sa obalí hrubou trojvrstvou bunkovou stenou a dochádza k odbúraniu fotosystému II (molekulárny komplex zodpovedný popredne za štiepenie vody a uvoľňovanie O2) - vlastného fotosyntetického aparátu sinice, pričom sa úplne spustí dýchací reťazec spotrebujúci zvyšný kyslík. Dlhšie nedochádza k fixácii uhlíka, ten musí byť dodávaný vo forme disacharidov z vegetatívnych buniek. Pentózový cyklus (vzájomné premeny hexóz) zabezpečuje prísun redukčných ekvivalentov do heterocysty. Z vegetatívnych buniek je importovaný glutamát tvoriaci spoločne s amoniakom glutamín, ktorý je exportovaný späť do vegetatívnej bunky, kde spolu s α-ketoglutarátom vytvorí 2 molekuly glutamátu. Vlákna siníc s heterocytmi sa nazývajú "Nostocales", pričom "Nostocales" je aj taxonomická jednotka (rad) siníc. Životnosť heterocýst nie je dlhá a relatívne rýchlo sa rozpadajú.
Priestorové oddelenie.
Táto schopnosť bola zistená u vláknitých siníc, ktoré tvoria rozsiahle vankúše, pod ktorými sa utvára anaeróbne prostredie (napr. "Coleofasciculus (Microcoleus) chthonoplastes"). Ide o časové oddelenie fixácie N2 (v noci) a oxygénnej fotosyntézy (cez deň): najprv sa degradujú fykobiliproteíny, ďalej sa zastaví fotosystém II - produkcia O2 a dochádza k onej kľúčovej syntéze nitrogenázy a fixácii N2 ukladaného vo forme cyanofycínu. Následne dochádza k opačnému procesu cez resyntézu fykobiliproteínov až k opätovnej fotosyntéze.
Rudolf Dočolomanský

Rudolf Dočolomanský (* 15. apríl 1899 Svätý Jur, Rakúsko-Uhorsko – † 25. marec 1954, Nebojsa) otec známeho slovenského herca Michala Dočolomanského, bol slovenský pedagóg a kultúrny činiteľ, ktorý pôsobil v rumunskom Sedmohradsku, neskôr v obci Nedeca v dnešnom Poľsku (vtedajšom Slovensku) a na Slovensku. 
Životopis.
Narodil sa vo Svätom Jure, jeho otec sa volal Ján Dočolomanský (1872 – 1956), matka Anna (rod. Polónyová, 1874 – 1946). Pochádzal z deviatich detí, jeho súrodenci boli: Štefan (1900 – 1968), Mária (1902 – ?), Ján (1908 – 1961), Jozef (1910 – 1974), Ľudmila, Agnes a František († 2009). Ján sa stal lekárom, Ľudmila a Agnes vstúpili do rehole. Štefan zomrel po zrážke s vlakom v roku 1968. 
Jeho prvou manželkou bola Etela, rod. Hergottová. Mali spolu syna Jána.
Začiatkom 30. rokov 20. storočia bol vyslaný z ČSR do Rumunska, aby vzdelával rumunských Slovákov. Jeho pôsobiskom sa stala dedina Boromlak, ktorá je administratívnou časťou obce Siplak.
Rudolf Dočolomanský pôsobil prísnym dojmom, bol nižšej postavy, nosil okuliare a vždy chodil v kravate. Organizoval a režíroval ochotnícke divadlo, v ktorom aj sám hrával. Bol katolíckeho vierovyznania, vo vydaní ročenky Pútnika svätovojtešského roku 1936 apeloval, aby boli medzi slovenskú komunitu v Rumunsku vyslaní ďalší učitelia a kňazi.
V roku 1938 v Boromlaku postavil dvojmetrovú sochu – insitnú kópiu sochy Ježiša vykupiteľa z brazílskeho mesta Rio de Janeiro, ktorá stojí dodnes. Počas svojho pôsobenia v Rumunsku sa zoznámil s Floriannou Bodea (19151995), ktorá mala rumunskú národnosť, bola od neho o 16 rokov mladšia a vyššia. Mala tmavú pleť a bola považovaná za atraktívnu. Pochádzala z obce Halmăşd a bola gréckokatolíckeho vierovyznania. Naučil ju slovenský jazyk a oženil sa s ňou. Spolu mali 10 detí.
V roku 1942 sa presťahovali do obce Nedeca, vtedy patriacej vojnovej Slovenskej republike, kde tiež pôsobil ako učiteľ, a kde sa im v tom istom roku narodil syn Michal a o rok neskôr dcéra Lucia. Po vojne sa Nedeca opäť stala súčasťou Poľska, Dočolomanskí boli z obce vyhnaní, s pomocou miestnych obyvateľov sa presťahovali na Slovensko do obce Mlynčeky (okres Kežmarok).
Posledným učiteľským pôsobením Rudolfa Dočolomanského bola obec Nebojsa (dnes miestna časť Galanty), kde bol riaditeľom základnej školy. Tam v roku 1954 zomrel na zástavu srdca. Po jeho smrti sa manželka s deťmi presťahovala do Svätého Jura, kde žila rodina jej manžela. Zomrela v roku 1995, sú spolu pochovaní na bratislavskom cintoríne Slávičie údolie.
Jeho deti Michal a Petronela sa stali profesionálnymi hercami, dcéra Renáta bola herečka, televízna hlásateľka
a dramaturgička, dcéra Lucia bola herečka a televízna scenáristka. Syn Ján z prvého manželstva sa stal právnikom, pôsobil v diplomatických službách v Taliansku. Syn Dušan sa stal vojakom z povolania, pričom Dušanov syn Viliam je režisér a dcéra Eva je herečkou.
Slovenský spisovateľ Michal Hvorecký, ktorý v apríli 2011 navštívil Slovákov v Sedmohradsku, napísal:
Marek Jędraszewski

Mons. Marek Jędraszewski (* 24. júl 1949, Poznaň, Poľsko) je poľský rímskokatolícky arcibiskup a metropolita Krakovskej arcidiecézy, podpredseda Konferencie biskupov Poľska a profesor katolíckej teológie.
Životopis.
V roku 1967 maturoval na Gymnáziu Karola Marcinkowskiego v Poznani. V rokoch 19671973 študoval na Pápežskej teologickej fakulte v Poznani a zároveň sa pripravoval kňazstvo v Arcibiskupskom kňazskom seminári. Kňazskú vysviacku prijal 24. mája 1973 v Poznani z rúk diecézneho biskupa Antoniego Baraniaka SDB Do roku 1975 pôsobil vo farnosti sv. Marcina v Odolanowie. 
V roku 1974 získal licenciát z katolíckej teológie prácou "Problematika osoby vo filozofií Gabriela Marcela". Od roku 1975 študoval filozofiu na Gregoriánskej pápežskej univerzite v Ríme, kde získal v roku 1977 licenciát z filozofie prácou "Filozofia ako symbol náboženstva od Paula Ricoeura". V roku 1979 získal doktorát z filozofie prácou "Medziľudské vzťahy vo filozofií Levinasa", ktorá bola ocenená zlatou medailou Svätého Otca sv. Jána Pavla II. V roku 1991 získal habilitáciu z filozofie na Pápežskej teologickej akadémií v Krakove prácou "Jean-Paul Sartre i Emmanuel Levinas – v hľadaní nového humanizmu. Analytické a komparatívne štúdium". V rokoch 19801996 prednášal na Pápežskej teologickej fakulte v Poznani, kde v rokoch 19961998 bol docentom. V rokoch 19801987 bol prefektom Arcibiskupského kňazského seminára v Poznani. V rokoch 19871996 pracoval v redakcií "Przewodnika Katolickiego – Katolícky sprievodca". V roku 1996 bol menovaný za hosťujúceho profesora na Pápežskej lateránskej univerzite v Ríme. V roku 1998 po vzniku Teologickej fakulty na Univerzite Adama Mickiewicza v Poznani bol menovaný za mimoriadneho profesora. V roku 2002 bol menovaný za riadneho profesora katolíckej teológie.
Biskup.
Za pomocného biskupa v Poznani bol menovaný pápežom sv. Jánom Pavlom II. 17. mája 1997. Biskupské svätenie prijal na Slávnosť sv. Petra a Pavla 29. júna 1997. Za biskupské motto si zvolil "Poznať Krista".
Dňa 11. júla 2012 bol pápežom Benediktom XVI. vymenovaný za arcibiskupa metropolitu v Lodži a 8. septembra na sviatok Narodenia Panny Márie prebral nový úrad. Arcibiskupské pálium obdržal 29. júna 2013 na Slávnosť sv. Petra a Pavla vo Vatikáne od pápeža Františka.
Od 30. septembra 2012 je predsedom Komisie pre katechézy, školy a univerzity v rámci Rady európskych biskupských konferencií. Dňa 30. novembra 2013 bol pápežom Františkom menovaný za člena Kongregácie pre katolícku výchovu v Ríme. Od roku 2014 pôsobí ako podpredseda Poľskej biskupskej konferencie. V rámci Biskupskej konferencie pôsobil aj v Stálej rade, Sekcií náuky filozofie a viery, Komisií katolíckej výchovy, Rade pastorácie mládeže a pastorácie na akademickej pôde. 
Dňa 8. decembra 2016 bol pápežom Františkom menovaný za arcibiskupa metropolita Krakovskej arcidiecézy po prijatí rezignácie z úradu dovtedajšieho arcibiskupa metropolitu a kardinála Stanislawa Dziwisza. Dňa 28. januára 2017 bol slávnostné uvedený do nového úradu v Katedrále sv. Stanislava a Václava na Waweli.
Damón z Delf

Damón () bol olympijský víťaz v behu na jedno stadion v 2. stor. pred Kr.
Damón z Delf si na 162. olympijských hrách v roku 132 pred Kr. vydobyl veniec víťaza v behu na jedno stadion.Beh na vzdialenosť jedného stadia bol najstarším a hlavným olympijským pretekom, menom jeho víťaza sa olympiáda (štvorročné obdobie) označovala. V starovekom Grécku zostavili zoznam týchto olympiád spoločne s ich víťazmi v stadiodrome koncom 5. stor. pred Kr. a od 4. stor. pred Kr. ho grécki historici používali pri datovaní. 
Zoznam olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), a to i meno olympionika Damóna, uvádza historik Eusebios z Kaisareie vo svojom diele Kronika (). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.
The Grand Tour

The Grand Tour je britská motoristická televízna relácia na Amazon Video. Moderátormi sú Jeremy Clarkson, Richard Hammond a James May, ktorí v minulosti moderovali "Top Gear" na BBC One. Prvá časť vyšla 18. novembra 2016. Druhá séria mala premiéru 8. decembra 2017. Tretia séria mala premiéru 18. januára 2019. V júli 2019 producent Andy Wilman oznámil, že on a trojica moderátorov majú zmluvu s Amazonom predĺženú o ďalšie dva roky, tým sa potvrdilo, že The Grand Tour bude obnovený najmenej po piatu sériu . Jeremy Clarkson, Richard Hammond a James May oznámili že po 17-tich rokoch chcú trocha oddychu. Formát relácie sa zmení tak, že všetky časti budú iba „road tripy“ to znamená že moderátori už nebudú robiť recenzie áut, pozývať hostí, diskutovať o automobilových správach ani testovať autá na ich okruhu.
Relácia vznikla po odchode moderátorov a producenta Andyho Willmana z "Top Gearu". S Amazonom uzavreli zmluvu na 36 častí, pričom sú rozdelené na tri série po 12 častí+ jeden špeciál . Amazon potvrdil, že relácia bude v decembri 2016 dostupná až v 200 krajinách.
Formát.
Podobne ako v ich predchádzajúcej relácii "Top Gear" moderujú Clarkson, Hammond a May reláciu pred obecenstvom, avšak v rozličných krajinách po svete vo veľkých stanoch. Tieto štúdiové segmenty sú prelínané vopred nakrútenými filmami z rôznych oblastí.
Prvky relácie.
Testovacia trať.
Trať nesie názov "Eboladrome" (pomenovaná podľa jej tvaru podobnému vírusu Ebola) a nachádza sa na bývalom vojenskom letisku v blízkosti mestečka Wroughton. Autá testuje jazdec NASCARu Mike Skinner, ktorého prezývajú The American (Američan).
Stan.
V prvej sérii sa štúdio v prenosnom stane presúvalo do rozličných miest a krajín, napr. Los Angeles, Johannesburg, Whitby, Rotterdam, Saariselkä, Stuttgart, Nashville, Loch Ness a Dubaj. Od druhej série bude štúdio permanentne sídliť v Cotswolds v Spojenom kráľovstve. Samotné dokrútky sa však budú stále nakrúcať všade po svete, napr. v Chorvátsku, Mozambiku, Dubaji, Španielsku, Švajčiarsku, Colorade a New Yorku.
Conversation Street.
Počas tohto segmentu trojica preberá správy a novinky zo sveta motorizmu.
Celebrity Brain Crash.
Tento segment je zameraný na špeciálnych celebritných hostí, ktorí však počas príchodu do štúdia vždy tragicky a humorne zomrú.
Pammenes

Pammenes alebo Pammenés () môže byť:
Majstrovstvá Ázie v netballe mužov 2016

Majstrovstvá Ázie v netballe mužov 2016 bol prvý turnaj majstrovstiev Ázie v netballe mužov, ktoré organizuje Ázijská netballová federácia (INF Asia). Konal sa v dňoch od 9.11. decembra 2016 v meste Nilai (blízko Kuala Lumpur), v Malajzii, za účasti 6 tímov. Zápasy sa odohrali v športovom komplexe "Dewan Serbaguna Complex Kuarters". Titul ázijského majstra získala domáca , ktorá vo finále zvíťazila nad .
Majstrovstvá Južnej Ameriky v hádzanej mužov 2003

Majstrovstvá Južnej Ameriky v hádzanej mužov 2003 bol v poradí 6. turnaj majstrovstiev Južnej Ameriky v hádzanej mužov, ktoré organizovala Juhoamerická hádzanárska konfederácia (CoSBa). Konal sa v meste Mar del Plata, v provincii Buenos Aires, v Argentíne v dňoch od 17.21. novembra 2003, za účasti 5 tímov. Svoj tretí titul získala , ktorá sa v jedinej hranej skupine umiestnila pred domácou .
Tieto majstrovstvá slúžili zároveň ako kvalifikácia juhoamerických družstiev na Panamerické hry 2003, ktoré hostilo Santo Domingo. Kvalifikovali sa na ne 3 najlepšie družstvá.
WTA Finals 2016

WTA Finals 2016, známy tiež ako Turnaj majsteriek 2016 alebo aj menom sponzora BNP Paribas WTA Finals 2016, predstavoval jeden z dvoch záverečných tenisových turnajov ženskej profesionálnej sezóny 2016 pre osem najvyššie postavených žien vo dvojhre a osem najlepších párov vo štvorhre na rebríčku WTA Race.
Turnaj sa odohrával medzi 23. až 30. októbrom 2016, tretíkrát v singapurskej aréne Singapore Indoor Stadium, v ktorej bol inštalovaný tenisový dvorec s tvrdým povrchom. Celkové odmeny predstavovali 7 500 000 amerických dolárov, prize money potom 7 000 000 dolárov.
Obhajkyňa titulu vo dvojhre bola poľská hráčka Agnieszka Radwańská, ktorá si účasť zabezpečila v októbri. V deblovej časti trofej obhajovala švajčiarsko-indická dvojica Martina Hingisová a Sania Mirzová, ktorej členky si štart zabezpečili ako prvé už 21. júna. V júli však ukončili vzájomnú spoluprácu. Napriek tomu pre turnaj majsteriek obnovili partnerstvá.
Jedinou hráčkou, ktorá štartovala v singlovej aj deblovej súťaži bola Češka Karolína Plíšková.
Najcennejší titul doterajšej kariéry získala vo dvojhre debutujúca Dominika Cibulková, ktorá postúpila zo základnej skupiny s jednou výhrou. Vo finále oplatila prehru svetovej jednotke Anqelique Kerberovej z úvodného duelu a pripísala si ôsmy titul na okruhu WTA Tour. Na Turnaji majsteriek triumfovala ako prvá Slovenka a bodový zisk ju vo vydaní rebríčka WTA z 31. októbra 2016 prvýkrát posunul na 5. miesto, po Hantuchovej druhá takto vysoko postavená slovenská tenistka. Súťaž štvorhry premiérovo ovládol ruský pár olympijských víťaziek Jekaterina Makarovová a Jelena Vesninová, ktorý tak dosiahol na tretiu trofej prebiehajúcej sezóny.
Fickove zákony

Fickove zákony opisujú difúziu.
Zákony sú pomenované podľa nemeckého lekára a fyziológa s matematicko-fyzikálnym vzdelaním Adolfa Eugena Ficka (* 1829† 1901), ktorý ich v roku 1855 odvodil.
Prvý Fickov zákon.
Prvý Fickov zákon hovorí, že rýchlosť difúzie je daná látkovým množstvom látky, ktorá prejde za časovú jednotku určitou plochou.
Difúzny tok.
Fickov zákon opisuje difúzny tok rozpustenej látky v rovnovážnom stave.
"J" je hustota toku, formula_2 je gradient koncentrácie, "D" je difúzny koeficient.
Slovné vyjadrenie: hustota toku je úmerná gradientu koncentrácie.
Rýchlosť difúzie.
Závisí na teplote, čase, aktivačnej energii (aktivačná energia je energia potrebná k uvoľneniu atómov z kryštálovej mriežky).
Druhý Fickov zákon.
Druhý Fickov zákon hovorí, že časová zmena koncentrácie látky v danom mieste je priamo úmerná priestorovej zmene gradientu koncentrácie,pričom konštantou úmernosti je difúzny koeficient D. Platí pre neustálený stav.
Difúzny koeficient D je konštantou,charakterizujúcou ako ľahko daná látka difunduje do prostredia.
Konštanta D závisí na: 
D nadobúda hodnôt cca 1,10−9 pre nízkomolekulárne látky, 1,10−12 pre veľké molekuly.
Isarión z Alexandrie

Isarión () bol olympijský víťaz v behu na jedno stadion v 2. storočí.
Isarión z Alexandrie bol na 224. olympijských hrách v roku 117 korunovaný olivovým vencom za víťazstvo v behu na jedno stadion.Beh na vzdialenosť jedného stadia bol najstarším a hlavným olympijským pretekom, menom jeho víťaza sa olympiáda (štvorročné obdobie) označovala. V starovekom Grécku bol koncom 5. stor. pred Kr. zostavený zoznam týchto olympiád spoločne s ich víťazmi a od 4. stor. pred Kr. ho grécki historici používali pri datovaní. 
Olympiádou Isarióna datoval napr. staroveký autor Eusebios začiatok vlády rímskeho cisára Hadriána: „"V tejto dobe sa Hadrianus stal cisárom Rimanov"". Meno olympionika Isarióna je uvedené v Eusebiovom zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.
Cirkevné gymnázium Štefana Mišíka v Spišskej Novej Vsi

Cirkevné gymnázium Štefana Mišíka je štvorročné gymnázium. Škola je situovaná v historickom centre mesta Spišská Nová Ves, medzi budovami Kostola Nanebovzatia Panny Márie a budovou Mestského divadla.
LG U

LG U je androidový smartfón, ktorý vyrába spoločnosť LG Electronics. Predstavený bol v októbri 2016 a uvedený v novembri.
Obsahuje IPS kapacitný LCD displej s uhlopriečkou 5,2 palcov s rozlíšením 1080x1920 s bodovou hustotou 424 ppi. Dodáva sa s operačným systémom Android 6.0 Marshmallow. 
Používa osemjadrový procesor s frekvenciou 1,14 GHz, 2 GB RAM, 32 GB vnútorného úložiska rozšíriteľného microSD kartou do 256 GB. 
Primárna kamera má rozlíšenie 13 MP, sekundárna 8 MP, obe dokážu nahrávať video v kvalite 1080p. Podporuje Wi-Fi 802.11 b/g/n, WiFi Direct, hotspot, GPS s A-GPS a microUSB v2.0. 
Batéria je nevymeniteľná a má kapacitu 3000 mAh.
Majstrovstvá sveta v ľadovom hokeji žien 2017

Majstrovstvá sveta v ľadovom hokeji žien 2017 boli 19. majstrovstvá sveta v ľadovom hokeji žien, ktoré organizuje Medzinárodná hokejová federácia. Uskutočnili sa v dňoch 31. marca až 7. apríla 2017 v americkom meste Plymouth. Titul majsteriek sveta z roku 2016 obhájili hokejistky USA.
O udržanie.
 vyhralo 2 : 1 na zápasy a skončilo na siedmom mieste. Do I. A divízie napokon nezostupuje nikto, pretože IIHF 19. mája 2017 rozhodla, že Top divízia bude rozšírená z 8 na 10 tímov. To znamená, že v sezónach 2017 a 2018 nezostúpi žiaden tím zo žiadnej divízie MS.
Nižšie divízie.
Šieste tímy z divízií mali pôvodne zostúpiť do nižšej divízie, ale kvôli rozšíreniu Top divízie z 8 na 10 tímov napokon nezostúpil nikto.
I. A divízia.
Turnaj I. A divízie MS 2017 sa hral v Grazi v Rakúsku od 15. do 21. apríla 2017.
I. B divízia.
Turnaj I. B divízie MS 2017 sa hral v Katoviciach v Poľsku od 8. do 14. apríla 2017.
II. A divízia.
Turnaj II. A divízie MS 2017 sa hral v Kangnungu v Kórejskej republike od 2. do 8. apríla 2017.
II. B divízia.
Turnaj II. B divízie MS 2017 sa hral v Akureyri na Islande od 27. februára do 5. marca 2017.
Kvalifikácia II. B divízie.
Kvalifikácia II. B divízie sa hrala v Tchaj-peji na Taiwane od 12. do 17. decembra 2016.
Druhý nicejský koncil

Druhý nicejský koncil bol ekumenický koncil, ktorý sa konal v dňoch 24. septembra až 23. októbra 787 v meste Nikaia (lat. "Nicaea"; dnes mesto İznik v Turecku). Zvolala ho byzantská cisárovná Irena. Koncilu predsedal konštantínopolský patriarcha Tarasios a zúčastnili sa ho i vyslanci rímskeho pápeža Hadriána I.
Katolícka, starokatolícka i ortodoxná cirkev považujú Druhý nicejský koncil za 7. ekumenický koncil. V rámci protestantizmu sa vyskytujú veľmi rôznorodé názory, od principiálneho uznania záverov tohto koncilu až po ich úplné odmietnutie.
Závery.
Vo svojej odpovedi na spor o ikony Druhý nicejský koncil špecifikoval správne chápanie úcty k týmto posvätným obrazom.
Koncil, s odvolaním sa na cirkevnú Tradíciu, definoval:„... je dovolené stvárňovať podobu prevzácneho a životodarného kríža i úctyhodné sväté obrazy, maľujúc farbami ako i vo forme mozaiky či tvoriac z akýchkoľvek iných vhodných materiálov, zvlášť v svätých Božích chrámoch na posvätných nádobách a rúchach, na stenách alebo tabuliach, totiž ako obrazy nášho Pána a Boha a Spasiteľa Ježiša Krista ako i našej nepoškvrnenej Vládkyne, svätej Božej rodičky, a úctyhodných anjelov a všetkých svätých a požehnaných mužov.Pretože čím častejšie oko hľadí na tieto obrazné stvárnenia, tým viac si budú tí, ktorí sa na ne dívajú, pripomínať ich (skutočné) "predobrazy" a prebúdzať v sebe túžbu po týchto ("predobrazoch"), uctievajúc ich bozkami a prednášajúc modlitby. Teda nie, že by týmto obrazom samotným prináležalo uctievanie, v zmysle viery v ne, aké patrí len Bohu!Úcta preukázaná obrazu je (v konečnom dôsledku výhradne) úctou k jeho skutočnému "predobrazu" a kto sa modlí k obrazu, modlí sa vlastne k tomu, koho (v skutočnosti) obraz znázorňuje.“V tejto záležitosti sa tak koncil v podstate pridal k argumentácii Jána Damascénskeho.
Ikonoklastický koncil, ktorý sa konal v roku 754 v meste Hiereia, bol vyhlásený za „pseudosynodu“ a jeho závery za neplatné.
K záverom Druhého nicejského koncilu patria o.i. aj nariadenia týkajúce sa voľby biskupa:„... kandidáti na biskupský stolec musia poznať žaltár a byť preukázateľne schopní vykladať biblické texty. Každá voľba biskupa, kňaza alebo diakona, ktorú by ovládla svetská vrchnosť, sa vyhlasuje za neplatnú. […] Na voľbe biskupa sa musia zúčastniť všetci biskupi danej cirkevnej provincie, v prípade nejakých vonkajších prekážok však aspoň traja biskupi. K vysviacke sa má v takom prípade však pristúpiť až potom, čo na ňu dali písomný súhlas všetci ostatní biskupi. Dohľad nad týmito záležitosťami preberá metropolita.“Koncil vydal resp. upresnil aj niekoľko disciplinárnych nariadení:
Cena Grammy za album roka

Cena Grammy za album roka (angl. Grammy Award for Album of the Year) je ocenenie udeľované organizáciou The Recording Academy v USA s cieľom „uctiť si umelecký počin, technickú odbornosť a celkovú kvalitu v hudobnom priemysle, bez ohľadu na výšku predaja albumu a polohu v hudobných rebríčkoch“. Album roka je najprestížnejšou kategóriou Cien Grammy, ktorá je udeľovaná od roku 1959.
Šišila bocianovitá

Šišila bocianovitá ("Himantopus himantopus") je druh vtáka z čeľade šabliarkovité ("Recurvirostridae"). Obýva najmä slaniská, je celosvetovo rozšírená, v Európe hlavne v južnej časti. Zimuje v Afrike, južne od Sahary. Na Slovensku hniezdila do roku 1999 len na troch lokalitách, na 0,70 % mapovacích kvadrátov. Podľa Medzinárodnej únie na ochranu prírody a prírodných zdrojov šišila bocianovitá patrí medzi najmenej ohrozené druhy, trend celkovej populácie je stúpajúci, stavy v Európe sú stabilné.
Výskyt a stav na Slovensku.
Odhadovaný počet hniezdiacich párov je 0 - 5. Druh je "fluktuujúci". Ekosozologický status v roku 1995 "E" - ohrozený druh. V roku 1998 "EN" - ohrozený. V roku 1998 "EN:B1" - ohrozený. V roku 2001 "EN" - ohrozený. V roku 2014 "EN* C2a(i)b; D" - silne ohrozený.
Ochrana.
Je zákonom chránená, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Jozef Mareták

Jozef Mareták (* 3. október 1907, Liptovská Teplá† 25. november 1969, Martin) bol slovenský vynálezca, konštruktér, zlepšovateľ; zaoberal sa predovšetkým spaľovacími motormi.
Životopis.
Narodil sa 3. októbra 1907 v obci Liptovská Teplá, kde navštevoval ľudovú školu. V rokoch 1919-1923 študoval na reálnom gymnáziu v Liptovskom Mikuláši. V rokoch 1923-1926 sa vyučil za elektrikára a v rokoch 1927-1929 študdborné kurzy na priemyselnej škole v Bratislave. V rokoch 1926-1927 bol mechanikom, montérom, neskôr vedúcim montérom na Zakarpatskej Ukrajine. V roku 1931 bol konštruktérom závodu Aero a neskôr firmy V. Horáka v Prahe. V roku 1938 krátko pôsobil v Košiciach a potom v ústave mechaniky Slovenskej vysokej školy technickej v Martine. V rokoch 1939-1943 bol vedúcim Ústredných dielní slovenských elektrární v Žiline a v rokoch 1947-1959 úradníkom celulózky v Martine. Od roku 1959 žil na invalidnom dôchodku v meste Martin, kde 25. novembra 1969 vo veku 62 rokov zomrel.
Vynálezy.
Od roku 1930 sa zaoberal možnosťami zlepšenia konštrukcie leteckých motorov a znižovania spotreby pohonných látok na jednotku výkonu. Zameral sa najmä na zvyšovanie mechanickej účinnosti spaľovacích motorov. Bol vynálezcom nového spôsobu prípravy spaľovacej zmesi a jej zužitkovania po explóznej reakcii, protiplynovej masky a zariadenia na narkózu. Nepriaznivé hospodárske a politické pomery 30. rokov 20. storočia znemožnili realizáciu jeho vynálezov.
Zoznam chránených území v okrese Praha-východ

Toto je zoznam chránených území v okrese Praha-východ aktuálny k decembru roku 2016, v ktorom sú uvedené chránené územia v oblasti okresu Praha-východ.
Hérón (olympijský víťaz)

Hérón () bol olympijský víťaz v behu na jedno stadion v 2. storočí.
Hérón z Alexandrie si na 241. olympijských hrách v roku 185 vybojoval víťazstvo v behu na jedno stadion.Beh na vzdialenosť jedného stadia bol najstarším a hlavným olympijským pretekom, menom jeho víťaza sa olympiáda (štvorročné obdobie) označovala. V starovekom Grécku bol koncom 5. stor. pred Kr. zostavený zoznam týchto olympiád spoločne s ich víťazmi a od 4. stor. pred Kr. ho grécki historici používali pri datovaní. 
Meno olympionika Héróna je uvedené v Eusebiovom zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.
Johann Ambrosius Bach

Johann Ambrosius Bach (* 22. február 1645, Erfurt — † 2. marec 1695, Eisenach) bol nemecký hudobný skladateľ obdobia baroku a otec významného skladateľa Johanna Sebastiana Bacha.
Život.
Johann Ambrosius Bach sa narodil 22. februára 1645 v meste Erfurt ako dvojča Johanna Christopha Bacha (1645-1693), ako syn hudobníka Christopha Bacha (1613–1661) a jeho manželky Magdalény, rodenej Grablerovej. Johann získal hudobné vzdelanie už od deviatich rokoch v meste Arnstadt. Po smrti svojho otca pokračoval ešte jeden rok, a potom sa vydal svojou vlastnou cestou. Zamestnanie našiel vo svojom rodnom meste ako huslista. V roku 1671 sa presťahoval so svojou rodinou do Eisenachu, v dnešnom Durynsku, kde získal prácu ako dvorný trumpetista a hudobný skladateľ.
1. apríla 1668 sa oženil s Mariou Elisabeth Lämmerhirtovou. Mali spolu 8 detí, vrátane Johanna Sebastiana Bacha. Dňa 3. mája 1694 zomrela Maria Elisabeth Lämmerhirtová, a tak sa Johann znovu oženil 27. novembra 1694 s Barbarou Margarethou, rodenou Keulovou. Tri mesiace po tejto svadbe Johann zomrel.
Potomstvo.
S Mariou Elisabeth Lämmerhirtovou mal Johann 8 detí:
Jawa 500 OHC

Jawa 500 OHC je štvordobý, dvojvalcový, vzduchom chladený motocykel, vyvinutý firmou Jawa, vyrábaný v rokoch 19521958. Predchodcom bol typ Jawa 500 OHV, zvaný tiež „rumpál“. Po skončení výroby „óhácéčka“ Jawa už ďalší štvortaktný motocykel s motorom vlastnej konštrukcie sériovo nevyrábala.
Konštrukcia.
Na rozdiel od „peráku“ bol tento model zameraný skôr pre športovo založených motoristov. Prvý prototyp v ráme odvodenom od peráku bol vyrobený okolo roku 1948. Ďalšia séria z roku 1950-51 mala ešte peráku podobný predok (atypicky širší voči väčším vidliciam), inú olejovú nádržku, tzv. ľadvinku a magdynamo Lucas. Tie úplne prvé používali vysoké magdynamo PAL, skúšané bolo i magdynamo Bosch. Motocykle z roku 1952 mali už klasické, s relátkom pri batérii, v roku 1953 sa relé presunulo na dynamo ako u ďalších typov 01 a 02. Prvý sériovo vyrábaný typ bol 15/00 z roku 1952, tzv. „Šnek“, potom nasledoval typ 15/01 a 15/02, s dvojsedadlom, veľkými bubnami a blatníkmi s lemom.
V rokoch 19551956 bol vyrábaný typ 15/02. Tzv. „kráľovský hriadeľ“ poháňal vačkový hriadeľ pri type 00 špirálovitým súkolím, v typoch 01 a 02 to už bolo trvanlivejšie kužeľovité súkolie. Brzdy mal typ 00 a 01 bubnové jednostranné, oceľové, typ 02 celonábojové, rebrované (veľké hliníkové bubny). Typ 00 a 01 mal jednosedlo, typ 02 mal sedadlo dvojité. Typ 02 mal tiež zvýšený výkon motora z 26 na 28 koní, zvýšenú maximálnu rýchlosť zo 135 na 147 km/hod. a o niečo vyššiu hmotnosť. Model sa vyrábal do roku 1958.
V roku 1957 bol vyrobený motocykel so zadnou výkyvnou vidlicou a 16 palcovými kolesami v tzv. „kývačkovom“ ráme. Prototyp dosahoval maximálnu rýchlosť 155 km/h a priemerná spotreba paliva bola 4,5 l na 100 kilometrov. Originál tohto stroja sa zrejme nezachoval.
Celkovo bolo vyrobených približne 7 200 kusov JAWA 500 OHC, najviac typu 15/02 - cca 5 000 kusov v rokoch 195558. Tzv. „šnekov“ - 15/00, bolo najmenej.
Jawa 500 OHV

Jawa 500 OHV, tiež Rumpál je česko-slovenský vzduchom chladený jednovalcový motocykel, vyrábaný firmou Jawa. Celkovo sa vyrobilo 1016 kusov. Motocykel vyvinula spoločnosť Wanderer (Wanderer K 500). Motocykel Jawa 500 OHV sa vyrábal v rokoch 1929 až 1933. Išlo o prvý sériovo vyrábaný motocykel značky Jawa a jeho nasledovník bola Jawa 500 OHC.
Vývoj.
Prvé vyrobené modely mali podrámovú nádrž, ktorá bola nahradená nádržou sedlovou. Pôvodný rám vylisovaný z oceľového plechu a zváraný, bol nahradený rámom nitovaným. Nedostatočne pevná predná rúrková vidlica bola nahradená vidlicou lisovanou. Predné svetlo okrúhleho tvaru bolo nahradené zaobleným polooválnym. Pôvodný tlmič výfuku bol nahradený rybinami.
Svet pod hlavou

Svet pod hlavou (po česky Svět pod hlavou) je koprodukčný televízny seriál TV JOJ a Českej televíze, Prvú časť odvysielala JOJ 2. januára 2017, od 9. januára sa presunul na stanicu Plus, kde bola posledná časť odvysielaná 6. marca 2017. Seriál je inšpirovaný britským seriálom "Life on Mars".
Dej.
Seriál sleduje policajta Filipa Marvana, ktorý sa prebudí v nemocnici v roku 1982 potom, čo ho zrazí auto. Okrem pátrania, prečo sa ocitol v minulosti, musí riešiť sériu detektívnych prípadov v Československu.
Produkcia.
Svet pod hlavou je prvý koprodukčný seriál TV JOJ. Vyrábala ho v spolupráci s Českou televíziou. Podľa tvorcov je seriál inšpirovaný britským televíznym seriálom "Life on Mars", ktorý mal dve série po osem častí a vysielal sa v rokoch 2007 a 2008, avšak samotný príbeh a prostredie seriálu je unikátne. Réžiu mali na starosti Marek Najbrt (6 častí) a Radim Špaček (4 časti). Seriál sa natáčal v severočeskom a stredočeskom regióne.
Dobrý deň, to som ja

Dobrý deň, to som ja je debutový štúdiový album slovenskej speváčky a skladateľky Simy Martausovej, ktorý bol vydaný 12. augusta 2013 vydavateľstvom Agentúra JOMA.
Martina Kisková

Ing. Martina Kisková, rodená Živorová (* 27. jún 1975, Banská Bystrica) je bývalá prvá dáma Slovenska, od roku 2003 manželka prezidenta Andreja Kisku.
Životopis.
Martina Kisková sa narodila v Banskej Bystrici. Absolvovala Gymnázium Andreja Sládkoviča a študovala na Univerzite Mateja Bela. Vyštudovala tamojšiu Ekonomickú fakultu.
V roku 2014 viedla charitu Dobrý anjel. Kvôli manželovej kandidatúre na prezidenta SR od 1. júna 2013 prevzala od neho funkciu predsedu správnej rady nadácie.
Prvá dáma.
Po zvolení manžela za prezidenta avizovala, že chce zostať v úzadí a venovať sa rodine. Zúčastnila sa inaugurácie 15. júna 2014. Počas prvých mesiacov po zvolení ostala spolu s deťmi žiť v Poprade, pričom manžel dochádzal do práce v Bratislave na týždňovky. Na verejnosti sa neukazuje a manžela nesprevádzala na služobných cestách. Nahrádzala ju niekedy manželka ministra zahraničných vecí Miroslava Lajčáka. Svoj prístup ešte pred voľbami vysvetľovala takto: "„Vzhľadom na to, že ani jeden z posledných slovenských či českých prezidentov nemal maloleté deti, je potrebné k tejto situácii pristupovať s citom a uvedomiť si, že deti matku potrebujú.“"
S manželom Andrejom má tri deti: Veroniku (2005), Viktora (2009) a Martina (2017).
Zoznam chránených území v okrese Rokycany

Toto je zoznam chránených území v okrese Rokycany aktuálny k decembru roku 2016, v ktorom sú uvedené chránené územia v oblasti okresu Rokycany.
HK Bardejov

HK Bardejov je slovenský hokejový klub z mesta Bardejov pôsobiaci v 2. hokejovej lige.
História ľadového hokeja v Bardejove.
Až do roku 1946 siahajú prvé záznamy o založení oddielu ľadového hokeja v Bardejove. Prvý hokejový klub sa volal Sokol Bardejov a neskôr to bol Slavoj Bardejov. V tejto dobre sa len zúčastňoval na rôznych turnajoch. Začiatky organizovaného ľadového hokeja v Bardejove sa datujú na rok 1963, keď mužstvo premenovalo na Partizán Bardejov. Vtedy štartovalo v krajskej súťaži a každý rok sa organizoval turnaj o pohár oslobodenia mesta Bardejov na prírodnom ľade. Pamätnou sezónu je sezóna 1972/73, keď Partizán Bardejov vyhral krajskú súťaž a postúpil na krajské majstrovstvá.
Osemdesiate roky minulého storočia začali odovzdaním umelej ľadovej plochy do užívania. V sezóne 1985/86 sa hokejový klub premenoval na Stavstroj TaSR Bardejov. V hokejovej sezóne 1987/88/89 bojovali Bardejovskí hokejisti o postup do I. SNHL.
Po nežnej revolúcii nastal v Bardejove hokej upadol. V roku 1992 hokejový klub zmenil názov na HC-46 Bardejov. Časom sa hokejisti Bardejova stali stálicou v popredných umiestneniach v II. SNHL.
V roku 2004 sa začalo so stavebnými prácami a zimný štadión v Bardejove dostal nový vzhľad. Bardejovčania vyhrali skupinu východ a postúpili do I. SNHL. V sezóne 2009/2010 sa tím stal farmou extraligového klubu HC Košice. Sezóna 2011/2012 bola pre bardejovský hokej vrcholom úspechu. Bemaco HC 46 získal zlaté medaily a neprekonateľné prvé miesto v 1.SNHL.
Aj keď HC 46 Bardejov v následujúcich sezónach viackrát bojoval o postupu do Extraligy, tento cieľ však vedenie klubu nikdy nedosiahlo. Po sezóne 2015/16 sa klub Bemaco HC 46 Bardejov rozpadol.
70 rokov od prvej zmienky o založení ľadového oddielu v Bardejove vzniká v hodine dvanástej úplne nový hokejový klub HK Bardejov. Novovzniknuté vedenie klubu, ktoré zachránilo hokej v Bardejove, ktoré má víziu vybudovať z Bardejova hokejové mesto, získavať úspechy najmä s domácimi odchovancami, začína písať novú kapitolu bardejovského hokeja.
Umiestnenia v jednotlivých sezónach.
Slovensko.
 2. hokejová liga (Slovensko) (skupina východ) – 4 ročníky
Pod Starým hradem

Pod Starým hradem je prírodná pamiatka ev. č. 562 v lokalite juhovýchodne od obce Klabava v okrese Rokycany v Plzenskom kraji. Lokalita s rozlohou 0,9247 ha sa nachádza na katastrálnom území obcí Ejpovice, Klabava a Rokycany a je v správe regionálneho pracoviska AOPK v Plzni.
Predmet ochrany.
Pamiatka má dve časti oddelené železničným koridorom. Dôvodom ochrany je klasické paleontologické nálezisko na odkryvoch hornín v eróznej ryhe.
Geológia.
Vo východnej stene eróznej ryhy vystupujú šedozelené, ílovité bridlice klabavského súvrstvia (ordovik). Pokiaľ ide o nálezy fosílnej fauny v tejto lokalite, jedná sa o graptolitov "Tetragraptus reclinatus abbreviatus" a "Azygograptus" sp., fragmenty trilobita "Euloma bohemicum", zvyšky bruchonožcov a schránky "Lingulella" sp.
V západnej stene eróznej ryhy vystupujú polohy železných rúd, ktoré patria šáreckému súvrstviu (ordovik). V minulosti boli tieto rudy ťažené štôlňou "Kristiania." Ústie bývalej štôlne sa nachádza asi 50 metrov západne od ústia eróznej ryhy. Tesne nad ústím štôlne sa vo svahu nachádza výrazná depresia. V stenách tejto prepadliny vystupujú jemné, laminárne zvrstvené tufy, ktoré miestami obsahujú úlomky schránok ramenonožcov "Nocturnellia nocturna".
Prístup.
Lokalita sa nachádza po oboch stranách železničnej trate č. 170 zhruba 350 metrov na východ od zastávky "Klabava". Od trasy diaľnice D5 je vzdialená vzdušnou čiarou 500 metrov. Blízkosti prírodnej pamiatky vedie úsek diaľkovej cyklotrasy č. 3 (Praha) - Rokycany - Plzeň - Domažlice - Folmava.
Prétorianizmus

Prétorianizmus sa často chápe ako vojenská vláda, ale môže znamenať aj nadmerný vplyv vojakov na politické dianie. Tento termín pochádza od rímskej prétorianskej gardy čo bola vojenská jednotka určená na ochranu politického vedenia štátu. Časom sa garda stávala autonómnejšou a mocnejšou, niekoľkých cisárov zavraždila a iných vyniesla k moci. V súčasnom kontexte tento pojem naznačuje situáciu, keď ozbrojené sily vstupujú do politiky, zohrávajú rolu politických arbitrov a občas si uzurpujú plnú kontrolu nad politickým systémom a priamo vykonávajú moc. Býva to vtedy, keď si vojenskí hodnostári povedia, že sú schopní vyriešiť vojenské i politické problémy lepšie než civilná vláda. Tento jav býva jasným signálom nedostatočnej oddanosti elít krajiny demokratickému spôsobu vlády, svedectvom o krehkosti politických inštitúcii, o ideologickej polarizácii, o previazanosti politickej elity s vojenskou špičkou a o všeobecnej prijateľnosti vojakov ako legitímnych držiteľov moci. Armáda si postupne upevňuje svoju dominanciu a stáva sa centrálnym politickým faktorom a to najmä v časoch politických alebo ekonomických kríz. 
Prétoriánske tendencie sú najväčšmi viditeľné v rozvojovom svete, najčastejšie sa spomínajú v takých regiónoch ako je Latinská Amerika, južná Ázia a subsaharská Afrika. V mnohých krajinách bola armáda v čase vyhlásenia nezávislosti najvýkonnejšou politickou inštitúciou, a preto vojaci aj po desaťročiach vystupujú ako sprostredkovatelia v civilných politických konfliktoch.
Ejpovické útesy

Ejpovické útesy sú prírodná pamiatka ev. č. 1660, ktorá sa nachádza v katastrálnych územiach Dýšina v okrese Plzeň-mesto a Ejpovice v okrese Rokycany, približne 1 km severne od Ejpovíc. Lokalitu spravuje regionálne pracovisko AOPK v Plzni. 
Predmet ochrany.
Predmetom ochrany je svetovo najstaršia lokalita autochtónneho výskytu spodnoordovickej fauny v zatopenom lome vodnej nádrže Ejpovice.
Charakteristika lokality.
Chránené územie tvorí teleso buližníku, ktoré bolo odkryté v severnej stene ejpovického lomu. Toto teleso predstavuje skalný útes na brehu spodnoordovického mora. Na tomto útese okrem abrazívnych javov, spôsobených morským príbojom, boli zachované aj pôvodné organizmy, ktoré tu žili v období starších prvohôr.
Jawa 350

Jawa 350 je typové označenie motocyklov značky Jawa. Rad je vybavený dvojvalcovým, vzduchom chladeným, dvojtaktným motorom a štvorstupňovou prevodovkou. Aktuálne predávaný model Jawa 350 OHC (preznačený čínsky Shineray 400 XY) má štvortaktný jednovalcový motor s elektrickým štartérom.
U Báby - U Lomu

U Báby - U Lomu je prírodná pamiatka ev. č. 459, nachádza sa 2 km severozápadne od dediny Žihle v okrese Plzeň-sever. Správa AOPK Plzeň.
Predmet ochrany.
Predmetom ochrany je skupina žulových balvanov.
Chránené územie je rozdelené na dve plochy: v prvej časti sa nachádzajú veľké balvany nazývané "Bába" a "Dědek". Vznikli bochníkovitým zvetrávaním a rozpadom hrubozrnnej biotickej žuly tisského masívu nad susednou Žihelskou brázdou, vyplnenou mäkkými permokarbónskymi usadeninami. Rozdiel bol príčinou erózie, ktorá dala vzniknúť zaujímavým geomorfologickým útvarom, medzi ktorými obrie balvany vynikajú.
Druhá časť U Lomu leží 1 km západnejšie a je tvorená skupinou menších balvanov vytvárajúcich malé skalné mesto. Ich vznik je obdobný ako pri Bábe a Dědkovi.
Prírodná pamiatka je prístupná po žltej turistickej trase.
Eudaimón z Alexandrie

Eudaimón () bol olympijský víťaz v behu na jedno stadion v 2. storočí.
Eudaimón z Alexandrie bol na 237. olympijských hrách v roku 169 korunovaný olympijským vencom za víťazstvo v behu na jedno stadion.Beh na vzdialenosť jedného stadia bol najstarším a hlavným olympijským pretekom, menom jeho víťaza sa olympiáda (štvorročné obdobie) označovala. V starovekom Grécku bol koncom 5. stor. pred Kr. zostavený zoznam týchto olympiád spoločne s ich víťazmi a od 4. stor. pred Kr. ho grécki historici používali pri datovaní. 
Meno olympionika Eudaimóna je uvedené v Eusebiovom zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.
Zoznam chránených území v okrese Rychnov nad Kněžnou

Toto je zoznam chránených území v okrese Rychnov nad Kněžnou aktuálny k decembru roku 2016, v ktorom sú uvedené chránené územia v oblasti okresu Rychnov nad Kněžnou.
Kostelecký zámecký park

Kostelecký zámecký park je prírodná rezervácia ev. č. 1910 pri meste Kostelec nad Orlicí v okrese Rychnov nad Kněžnou. Oblasť spravuje Agentúra ochrany prírody a krajiny ČR.
Ochrana.
Dôvodom ochrany sú prírodné hodnoty areálu zámockého parku v Kostelci nad Orlicí. Je vyhlásená z dôvodu ochrany vzácnych ekosystémov, ktoré sa v tejto lokalite nachádzajú. Ide o jedinečný výskyt drevín ale aj niektorých bylinných druhov, ktoré sú neoddeliteľnou súčasťou historicko-architektonického súboru zámockého parku vo vlastníctve pána Františka Kinského, Kostelec nad Orlicí. Medzi mimoriadne, významné a pamätné stromy rastúce v parku patrí napr.: jedľovec kanadský, buk lesný žltopestrý, ľaliovník tulipánokvetý, jaseň červený, platan západný, platan javorolistý, dub červený, javor tatársky, katalpa vajcovitá, katalpa bignóniovitá, javor dlaňolistý, topoľ Wilsonov ap. Z bylinných druhov tu rastie: chochlačka dutá, kandik psí, bleduľa jarná, mesačnica trváca, ľalia zlatohlavá, vtáčia prilba dlholistá ap. Prioritným poslaním zriaďovania prírodnej rezervácie je teda prispieť k ochrane a uchovaniu vyššie popísaných prírodných a človekom vytvorených hodnôt.
Spodná časť parku bola oddelená telesom železničnej trate, sprevádzkovanej v r. 1874.
Aristandros

Aristandros alebo Aristander ( - Aristandros) môže byť:
Mayim Bialiková

Mayim Bialiková (; * 12. december 1975, San Diego, USA) je americká herečka a spisovateľka. Je taktiež držiteľkou doktorátu z UCLA v odbore neuroveda.
Životopis.
Narodila sa v San Diegu, v Kalifornii. Jej starí rodičia emigrovali v roku 1930. Herectvu sa venuje od svojich jedenástich rokov. Jej prelomovou rolou bola postava "Blossom" v rovnomennom seriáli. V roku 1989 získala Young Artist Award za rolu vo filme "Beaches", kde hrala detskú Betty Midler. V roku 2000 získala bakalársky titul v oblasti neurovedy, hebrejčiny a židovských štúdií. V štúdiu pokračovala a v roku 2007 získala titul PhD v oblasti neurovedy. Navštevovala univerzitu UCLA, hoci bola prijatá na Harvard aj Yale. V roku 2010 bola obsadená do seriálu "Teória veľkého tresku", kde zobrazila postavu Amy Farah Fowler. Nie náhodou je jej seriálové povolanie neurobiologička. Práve za túto postavu obdržala 4 nominácie na cenu Emmy a v roku 2016 vyhrala cenu Critics choice award.
Zoznam chránených území v okrese Sokolov

Toto je zoznam chránených území v okrese Sokolov aktuálny k decembru roku 2016, v ktorom sú uvedené chránené územia v oblasti okresu Sokolov.